Bekende Goodwoods se kleurvolle herlewing - Wêreldwyd
deur Pieter de Lange | Des 14, 2018 | Blog
Met winter om die draai het Engeland nou weer na sy grys en ellendige ‘moddereiland’-tydperk teruggekeer. As ek terugkyk, is dit moeilik om te glo dat ek die glorieryke Goodwood – bedek in herfssonlig – slegs ’n paar maande gelede bygewoon het.
Die jaarlikse herlewingsgeleentheid by die Goodwood-baan in Sussex is ’n verruklike tree terug in tyd na die romanse en glans van motorrenne soos dit in Goodwood se hoogtepunt van 1948 tot 1966 was. Die bekende name uit daardie era sluit in legendes soos Juan Manuel Fangio, Stirling Moss en later Jim Clark en Graham Hill.
Die baan se eienaar, die graaf van March, was agter die bekendstelling van die gereelde herlewingsgeleentheid wat nou nie net ferm in die internasionale motorsportkalender gevestig is nie, maar ook een van die grootste geskiedkundige motorsportgebeurtenisse geword het en boonop ook die enigste een wat heeltemal in periodedrag geset word. Hierdie periodedrag beteken tweedpakke en trilbyhoede vir die mans, en pels en rokke vir die dames. Goodwoods se geskiedenis as ’n oorlogsvegbasis word ook uitgebeeld in die manier waarop party mense aantrek.
Foto van my saam met John Surtees, een van die legendes van die Goodwood era.
Soos hulle uit die parkeerterreinbus klim, is dit reeds duidelik dat hierdie ’n spesiale geleentheid is. Mooi nooientjies op ’n WWII Willys Jeep. Japannese mans dra ’n oosterse geur by.
Twee vriendelike paartjies
“Meneer, jou trein is by die perron.”
Sal nie sommer ’n weddenskap by hom plaas nie.
Praat van kleurvol!
•	Die Duitse oom in sy indrukwekkende uniform wat uit die era van die Keiser dateer. Daar was geweldig baie besoekers en motors uit Duitsland. Net om seker te maak ons vergeet nie die medici nie. Banaal en kleurvol, soos net die Amerikaners dit kan doen.
Dis maar ’n lang dag sonder ’n blaaskans!
Wonder waar kry die reuse hond plek in die waardevolle Porsche van weleer?